354 
naar denne har sat sig fast. Først efter at dette er sket, be¬ 
gynder Dannelsen af Polypidet hos Havbryozoerne. 
Ganske anderledes er Forholdet hos Ferskvandsbryozoerne. 
Her optræder en Larve, der kun i nogle faa Timer fører et frit- 
svømmende Liv, Lokomotionsorganet er meget svagt udviklet, og 
allerede medens Larven svømmer, indskrænkes det. Alle de Larve¬ 
organer, som udmærke Havbryozoernes Larver, mangle her; medens 
Lokomotionsorganet hos hine allerede (ved Coronacellerne) an¬ 
lægges paa det Tidspunkt, da Entodermen begynder at dannes, 
og derpaa langsomt udvikles, idet hele Hovedvægten i Embryonal¬ 
udviklingen netop er lagt paa dettes Udformning, se vi det der¬ 
imod hos Ferskvandsbryozoerne først uddannes meget sent. Medens 
ethvert Spor til Polypiddannelse mangler i Havbryozoernes Embryonal¬ 
udvikling og først optræder, efter at Larven har sat sig fast, 
vokser Polypidet hos Phylactolæmerne frem af Væggen i Embryet 
paa et Tidspunkt, da dette endnu kun bestaar af en simpel dobbelt- 
vægget Sæk. Hos denne Gruppe er hele Hovedvægten lagt paa 
Polypidets Udvikling, og det er paa dette, at der arbejdes, den kastede 
Larve rummer endog hyppigst 2, undertiden 3 Polypider ( Cristatella ). 
Holder man sig de her fremsatte Forhold for Øje, bliver det 
klart, at man ikke uden videre, som man hidtil har forsøgt, kan 
sammenligne de to store Bryozogruppers Larver med hinanden. 
Thi forud for det Larvestadium, vi kende hos Phy¬ 
lactolæmerne, gaar der hos Gymnolæmerne et tid¬ 
ligere, som hos de første er faldet saa fuldstændig 
bort, at end ikke det ringeste Spor deraf er blevet 
tilbage i Embryonaludviklingen. Gymnolæmernes og Phy- 
lactolæmernes Larver kunne derfor ikke homologiseres med hin¬ 
anden; thi hvor førstnævntes Larvestadium hører op, begynder 
sidstnævntes. Phylactolæmlarven er at sammenligne med 
Havbryozolarven paa det Tidspunkt, da den har sat 
sig fast og dannet sine første Polypider; men paa 
dette Tidspunkt bruge vi jo ikke længere Beteg¬ 
nelsen Larve. 
